OpenLLM-France/wikimedia huggingface dataset:
# Paulino Garagorri

Paulino Garagorri (Sant Sebastià 1916- Madrid 2007), va ser un filòsof, crític i assagista basc relacionat amb els grups de treball formats al voltant de José Ortega y Gasset. Edità una de las versions de les Obres Completes d'Ortega
Va ser Professor de Filosofia i d'Història del Pensament Polític a la Universitat Complutense de Madrid.

## Obres

* Ortega, una reforma de la filosofía, 1958
* La paradoja del filósofo, 1959
* Libertad y desigualdad, 1964
* Del pasado al porvenir, 1965
* Relecciones y disputaciones orteguianas, 1965
* Ejercicios intelectuales, 1967
* Unamuno, Ortega, Zubiri en la filosofía española, 1968
* Azorín, 1968
* Introducción a Ortega, 1970
* La tentación política, 1971
* Unamuno y Ortega, 1972
* Introducción a Américo Castro, 1984
* Introducción a Miguel de Unamuno, 1986
* Goethe y el Epílogo de la Rebelión de las masas, 2006

## Referències

* ↑ http://pensarmuchoymalequivaleanopensar.blogspot.ae/2007/07/obituarios-paulino-garagorri.html Obituario de Paulino Garragorri
# El llibre de la selva (pel·lícula de 1967)

El llibre de la selva (títol original en anglès: The Jungle Book) és una pel·lícula d'animació estatunidenca de 1967, produïda per Walt Disney Productions, la dinovena de la productora. Es va inspirar en les històries del nen salvatge Mowgli del llibre El llibre de la selva de Rudyard Kipling. La pel·lícula va tenir uns ingressos de més de 73 milions de dòlars als Estats Units en la seva primera estrena, i va haver fins a dues estrenes posteriors més.

## Argument

Mowgli és un nadó que es perd a la jungla i el troba la pantera Bagheera. Aquesta el porta amb una família de llops, la qual l'adopta. Un tigre, però, el descobreix i vol matar-lo per por que no es faci gran i esdevingui caçador. Bagheera vol portar-lo a un poblat humà malgrat les reticències de Mowgli, qui s'escapa i coneix diversos personatges de la selva, on viu diverses aventures. Destaca la seva amistat amb l'os Baloo.
El nen no vol saber res dels humans però aprèn una tècnica pròpia dels homes, fer foc, per vèncer el tigre enemic. Això no aconsegueix que vulgui deixar la selva, que considera la seva llar, fins que arriben al límit del poblat i allà troba una noia. L'enamorament instantani el fa deixar al fi la jungla i recuperar un lloc entre els seus.

## Repartiment

* Bruce Reitherman: Mowgli
* Phil Harris: Baloo
* Sebastian Cabot: Bagheera
* Louis Prima: King Louie
* George Sanders: Shere Khan
* Sterling Holloway: Kaa
* J. Pat O'Malley: Coronel Hathi
* Verna Felton: Winifred
* Clint Howard: Junior
* Chad Stuart: Flaps
* Lord Tim Hudson: Dizzie
* John Abbott: Akela
* Ben Wright: Father Wolf
* Darleen Carr: Shanti la nena

## Anàlisi

Com en altres adaptacions literàries, Walt Disney va permetre's diverses llicències i va accentuar el costat còmic dels personatges, ressaltat per les cançons alegres, una de les claus de l'èxit de la pel·lícula. Els personatges tenen noms en hindi i estaven pensats per a ser doblats per actors concrets, dels quals van prendre la seva personalitat.
El contrast entre el seny (Bagherra) i la rauxa (Baloo) és una constant en la literatura i el cinema i dona molt joc còmic (com en la parella del Quixot, Laurel i Hardy, i d'altres similars). Altres antítesis presents al film són la civilització i el món salvatge i la lluita clàssica entre el bé i el mal. El final recull el tòpic llatí omnia vincit amor, ja que és únicament la presència de la noia la que fa que Mowgli oblidi totes les seves conviccions i pors a tornar a casa.

## Nominacions

* 1968: Oscar a la millor cançó original per Terry Gilkyson amb "The Bare Necessities"
* 1968: Grammy al millor àlbum de música infantil a la banda sonora de la pel·lícula.

## Referències

* ↑ «Re-releases of The Jungle Book». Box Office Mojo. [Consulta: 27 setembre 2008]. (anglès)
* ↑ « The Jungle Book ». The New York Times.
* ↑ El llibre de la selva als Oscars
* ↑ The Jungle Book: the making of Disney's most troubled film a The Telegraph, 30/7/2013 (anglès)
* ↑ «Grammy Awards 1968 (apartat Best Recording For Children)» (en anglès). awardsandshows.com. [Consulta: 14 agost 2024].
# Pericoma gourlayi

Pericoma gourlayi és una espècie d'insecte dípter pertanyent a la família dels psicòdids que es troba a Nova Zelanda.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Satchell, G. H., 1950. The New Zealand Psychodidae: A Study Based Upon the Collection and Manuscript Notes of the Late Dr. A. L. Tonnoir. Transactions of the Royal Entomological Society of London, 101: 147–178.
* ↑ Global Species Arxivat 2016-03-03 a Wayback Machine. (anglès)
# Matriu de Hessenberg

En àlgebra lineal, una matriu de Hessenberg és una matriu "quasi" triangular. Per a ser més exactes, una matriu superior de Hessenberg només té zeros per sota de la primera subdiagonal, i una matriu inferior de Hessenberg només té zeros per damunt de la primera superdiagonal.
Exemple de matriu de Hessenberg superior:
    ${\begin{bmatrix}1&4&2&3\\3&4&1&7\\0&2&3&4\\0&0&1&3\\\end{bmatrix}}$
Exemple de matriu de Hessenberg inferior:
    ${\begin{bmatrix}1&2&0&0\\5&2&3&0\\3&4&3&7\\5&6&1&1\\\end{bmatrix}}$

## Programació numèrica

Molts algoritmes d'àlgebra lineal requereixin significativament menys esforç computacional quan són aplicats a matrius triangulars, com és el cas de les matrius de Hessenberg.

## Propietats

El producte d'una matriu de Hessenberg amb una matriu triangular és una matriu de Hessenberg. Més concretament, si A és una matriu superior de Hessenberg i T és una matriu triangular superior, aleshores AT i TA són matrius superiors de Hessenberg.

## Bibliografia

* Horn, Roger A. & Johnson, Charles R. (1985), Matrix Analysis, Cambridge University Press, ISBN 978-0-521-38632-6.
* Stoer, Josef & Bulirsch, Roland (2002), Introduction to Numerical Analysis (3rd ed.), Berlin, New York: Springer-Verlag, ISBN 978-0-387-95452-3.
* Press, WH; Teukolsky, SA & Vetterling, WT et al. (2007), "Section 11.6.2. Reduction to Hessenberg Form", Numerical Recipes: The Art of Scientific Computing (3rd ed.), New York: Cambridge University Press, ISBN 978-0-521-88068-8
# Predisposició genètica

Una predisposició genètica és una característica genètica que influeix en el possible desenvolupament fenotípic d'un organisme individual dins d'una espècie o població sota la influència de les comdicions ambientals. En medicina, hi ha el terme no tan emprat, de susceptibilitat genètica a una malaltia es refereix a una predisposició genètica a un problema de salut, que eventualment pot ser provocat per factors ambientals o per estils de vida particulars, com ara el tabaquisme o la dieta. Una prova genètica pot ser capaç d'identificar individus que estan genèticament predisposats a certes malalties.

## Referències

* ↑ What does it mean to have a genetic predisposition to a disease?, US Department of Health
# Grup Coma I

Coma I (també anomenat Grup NGC 4414 o Grup M64) és un grup de galàxies dispers que rep aquest nom per estar molts dels seus membres a la constel·lació de la Cabellera de Berenice.
S'hi troba a només 5 milions de parsecs de la galàxia el·líptica M87, el membre central del cúmul de la Verge, i sembla estar sent atret per la gravetat d'aquest per acabar fusionant-se els dos en un futur llunyà.
Membres notables d'aquesta agrupació:
* NGC 4274
* NGC 4278
* NGC 4314
* NGC 4414
* NGC 4448
* NGC 4559
* NGC 4565
* NGC 4631
* NGC 4656
* NGC 4725
* M64
Coma I no s'ha de confondre amb el molt més distant cúmul de Coma, ni per descomptat amb el Cúmul estel·lar de Coma (Melotte 111).

## Referències

* ↑ URL de la referència: http://simbad.u-strasbg.fr/simbad/sim-id?Ident=Coma+I+Group&submit=submit+id.
* ↑ Tully, R. B.; Shaya, E. J. «Infall of galaxies into the Virgo cluster and some cosmological constraints». Astrophysical Journal, 281, 1984, pàg. 31-55.
# Paulino Martínez Soria

Paulino Martínez Soria (Albacete, 15 d'agost de 1973) és un futbolista castellanomanxec que ocupa la posició de davanter.

## Trajectòria

Paulino es va formar en les categories inferiors de l'Albacete, però va debutar en primera divisió amb l'Atlètic de Madrid, en partit davant el Valladolid. Només va disputar tres partits de la temporada 94/95 a la màxima categoria, atès que les lesions van tallar la seua carrera. Tot i així, Paulino ha desenvolupat la major part de la seua trajectòria en Segona B, on ha demostrat la seua capacitat golejadora en la multitud d'equips pels quals ha passat.

### Clubs

* 1992 UD Melilla
* 1992/1993 Albacete B
* 1993/1994 Águilas CF
* 1994/1995 Yeclano CF
* 1995 Atlètic de Madrid
* 1995/1996 Atlético Marbella
* 1996/1997 CD Manchego
* 1997/1998 Atlètic de Madrid B
* 1998/1999 CD Ourense
* 1999 Albacete B
* 1999/2000 UD Melilla
* 2000/2001 AD Ceuta
* 2001/2003 CD Logroñés
* 2003/2006 Cultural Leonesa
* 2006/2007 Universidad Las Palmas
* 2007/2008 Racing Club Portuense
* 2008/... CF Palencia
# El llibre de la serenitat

El Llibre de la serenitat (en xinèsː 從容錄, Cóngróng lùr, en japonèsː Shōyōroku) és el títol d'un llibre compilat per Wansong Xingxiu (1166 - 1246), publicat per primera vegada a l'any 1224. El llibre comprèn una col·lecció de 100 koans, escrits pel mestre budista Hongzhi Zhengjue, juntament amb comentaris de Wansong. La recopilació de Wansong es l'única font que sobreviu.
Juntament amb La porta sense porta, El llibre de la serenitat és considerat com una de les dues recopilacions primàries del diàleg Zen. Shohaku Okumura ha nomenat aquesta col·lecció com "un text clàssic que és encara analitzat per estudiants Zen de l'actualitat". Reb Anderson l'ha anomenat "un cim auspiciòs en la serralada de la literatura Zen, una subtil corrent als valls profunds del nostre ensenyament, un tresor d'inspiració i guía per l'aprenentatge dels ensenyaments budistes". També Gerry Shinshin Wick, qui va publicar una traducció d'El llibre de la serenitat a l'any 2005, diu que "tot i haver estat compilat per un mestre en el llinatge Soto en El llibre de la serenitat, es troben tractats com Koans al Rinzai, algunes escoles Rinzai, i la tradició Soto els va estudiar, pero amb més litúrgia que els Koans".

## Composicions

Originalment el mestre Wanshi Shogaku (1091 - 1157) va col·leccionar 100 koans i va fer un vers a cadascun d'ells pels voltants del segle xii; després el mestre Bansho Gyoshu va afegir una sèrie d'instruccions i comentaris durant l'any 1223. En la versió actual, només sobreviu el format d'"instruccions", "Cas" i "Vers" seguint l'estil tradicional.

## Traduccions

* Cleary, Thomas. The Book of Serenity: One Hundred Zen Dialogues. Shambhala Publications. ISBN 9781590302491.
* Wick, Gerry Shishin. The Book Of Equanimity: Illuminating Classic Zen Koans. Wisdom Publications. ISBN 9780861713875.

## Referències

* ↑ «Demystifying Koan Study in Zen Buddhism». ThoughtCo.
* ↑ Buswell Jr. i Lopez Jr., Robert E i Donald S. The Princeton Dictionary of Buddhism. Princeton University Press, 2013, p. 197. ISBN 9781400848058.
# Cantherhines macrocerus

Cantherhines macrocerus és una espècie de peix marí de la família dels monacàntids i de l'ordre dels tetraodontiformes Va ser descrit per Henri L.G.M. Hollard el 1853.

## Morfologia

Els adults poden assolir fins a 46 cm de longitud total.

## Alimentació

Menja esponges de mar, gorgònies, algues i coralls.

## Hàbitat

És un peix marí, de clima tropical i associat als esculls de corall que viu entre 2-40 m de fondària.

## Distribució geogràfica

Es troba a l'Atlàntic occidental (des de Florida als Estats Units- i Bermuda fins a São Paulo al Brasil-) i l'Atlàntic oriental.

## Observacions

És inofensiu per als humans.

## Referències

* ↑ Guichenot, A.; de la Sagra, Ramon. Histoire physique, politique et naturelle de l'île de Cuba: Poissons (en francès). 2. París: Arthus Bertrand, 1853, p. 184.
* 1 2 3 4 «Cantherhines macrocerus» (en anglès). FishBase. Froese, Rainer; Pauly, Daniel (editors).
* ↑ Robins, C.R. i G.C. Ray, 1986. A field guide to Atlantic coast fishes of North America. Houghton Mifflin Company, Boston. 354 p.
* ↑ Lieske, E. i R. Myers, 1994. Collins Pocket Guide. Coral reef fishes. Indo-Pacific & Caribbean including the Red Sea. Harper Collins Publishers, 400 p.
* ↑ Randall, J.E., 1996: Caribbean reef fishes. 3a edició. T.F.H. Publications, Hong Kong. 368 p.
* ↑ Feitoza, B.M., L.A. Rocha, O.J. Luiz-Júnior, S.R. Floeter i J.L. Gasparini, 2003. Reef fishes of St. Paul's Rocks: new records and notes on biology and zoogeography. Aqua 7(2):61-82.
* ↑ Lubbock, R. i A. Edwards, 1981. The fishes of Saint Paul's Rocks. J. Fish Biol. 18:135-157.
# Pericoma granadica

Pericoma granadica és una espècie d'insecte dípter pertanyent a la família dels psicòdids que es troba a Europa.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ M. Esteban i B. Sanchiz, 1997. Descripción de nuevas especies animales de la península Ibérica e islas Baleares (1978-1994): Tendencias taxonómicas y listado sistemático. Graellsia, 53: 111-175. Arxivat 2012-07-06 a Wayback Machine.
* ↑ Global Species Arxivat 2016-03-04 a Wayback Machine. (anglès)
* ↑ Fauna Europaea Arxivat 2016-03-04 a Wayback Machine. (anglès)
* ↑ GBIF (anglès)
* ↑ PESI (anglès)

## Enllaços externs

* BioLib (anglès)
# Matriu de Sylvester

En algebra lineal, la ‘’’matriu de Sylvester’’’ de dos polinomis aporta informacions d'ordre aritmètic sobre aquests polinomis. S'anomena així en honor de James Joseph Sylvester. Serveix per a la definició del resultant de dos polinomis.

## Definició

Siguen p i q dos polinomis no nuls, de graus respectius m i n.
    $p(z)=p_{0}+p_{1}z+p_{2}z^{2}+\cdots +p_{m}z^{m},\;q(z)=q_{0}+q_{1}z+q_{2}z^{2}+\cdots +q_{n}z^{n}.$
la matriu de Sylvester associada a p i q és la matriu quadrada $(n+m)\times (n+m)$ definida així:
* la primera fila es forma amb els coeficients de p, seguits de zeros:
    ${\begin{pmatrix}p_{m}&p_{m-1}&\cdots &p_{1}&p_{0}&0&\cdots &0\end{pmatrix}}.$
* la segona fila s'obté a partir de la primera per permutació circular cap a la dreta
* les (m-2) files següents s'obtenen repetint la mateixa operació
* la fila (m+1) es forma amb els coeficients de q, seguits de zeros:
    ${\begin{pmatrix}q_{n}&q_{n-1}&\cdots &q_{1}&q_{0}&0&\cdots &0\end{pmatrix}}.$
* les línies següents es formen per permutacions circulars.
Així en el cas m=4 i n=3, la matriu obtinguda és
    $S_{p,q}={\begin{pmatrix}p_{4}&p_{3}&p_{2}&p_{1}&p_{0}&0&0\\0&p_{4}&p_{3}&p_{2}&p_{1}&p_{0}&0\\0&0&p_{4}&p_{3}&p_{2}&p_{1}&p_{0}\\q_{3}&q_{2}&q_{1}&q_{0}&0&0&0\\0&q_{3}&q_{2}&q_{1}&q_{0}&0&0\\0&0&q_{3}&q_{2}&q_{1}&q_{0}&0\\0&0&0&q_{3}&q_{2}&q_{1}&q_{0}\\\end{pmatrix}}.$
El determinant de la matriu de p i q es diu determinant de Sylvester o resultant de p i q.

## Aplicacions

L'equació Bézout d'incògnites els polinomis x (de grau <m) i y (de grau <n)
    $x\cdot p+y\cdot q=0$
Es pot reescrure matricialment
    $S_{p,q}\cdot {\begin{pmatrix}{\tilde {x}}\\{\tilde {y}}\end{pmatrix}}={\begin{pmatrix}0\\0\end{pmatrix}}$
en la qual ${\tilde {x}}$ és el vector de mida $n$ dels coeficients del polinomi x i ${\tilde {y}}$ el vector de mida $m$.
Així el nucli de la matriu de Sylvester dona totes les solucions de l'equació de Bézout amb $\deg x<\deg q$ i $\deg y<\deg p$.
El rang de la matriu de Sylvester determina el grau del màxim comú divisor de $p$ i $q$.
    $\deg(\mathrm {mcd} (p,q))=m+n-\mathrm {rang} ~S_{p,q}$.

## Vegeu també

* Resultant
# Pericoma hespenheidei

Pericoma hespenheidei és una espècie d'insecte dípter pertanyent a la família dels psicòdids que es troba a Centreamèrica: Costa Rica.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species (anglès)
* ↑ GBIF (anglès)
# Carlos García Agraz

Carlos Andrés García Agraz (Ciutat de Mèxic, 7 de febrer de 1954) és un director de cinema mexicà, germà de José Luis García Agraz.
Mentre estudiava al Colegio Columbia feia d'ajudant del fotògraf Armando Carrillo en el rodatge de comercials. El 1976 va ingressar Centre Universitari d'Estudis Cinematogràfics de la Universitat Nacional Autònoma de Mèxic (CUEC-UNAM), però el 1979 va deixar els estudis. Va treballar com a director assistent amb José Estrada a les pel·lícules El albañil (1974), Maten al león (1975), Ángela Morante ¿crimen o suicidio? (1978) i Recodo de purgatorio (1975).
En 1982 va dirigir el documental Bondarchuk en México i de 1983 a 1985 fou subdirector tècnic d'Estudios América, cargo que dejó en 1985 al ser ascendido a director general. Durant aquells anys va rodar alguns curtmetratges fins que el 1987 va dirigir Herencia maldita i Algunas nubes, basades en novel·les de Paco Ignacio Taibo II. El 1991 debuta com a director amb el seu primer llargmetratge Mi querido Tom Mix, amb guió de Consuelo Garrido, que va obtenir el premi a la millor actriu al Festival Internacional del Nou Cinema Llatinoamericà de l'Havana. El 1996 va dirigir Última llamada, amb la qual fou nominada al Goya a la millor pel·lícula estrangera de parla hispana.
Des del 1998 treballa fonamentalment per la televisió, any en què va dirigir cinc capítols de la sèrie Cuentos para solitarios, el 2005 va dirigir 15 episodis de la sèrie Mujeres asesinas i el 2011 de les sèries El equipo i La ruta blanca. El 2013 fou nomenat director general d'Estudios Churubusco Azteca, S.A. En aquesta qualitat el 2018 formà part del jurat del Festival Internacional de Cinema de Morelia.

## Filmografia

* 2004 Donde acaban los caminos
* 1999 La paloma de Marsella
* 1996 Última llamada
* 1995 Algunas nubes
* 1994 Días de combate
* 1994 Amorosos fantasmas
* 1993 Pueblo viejo
* 1992 Mi querido Tom Mix

## Referències

* ↑ Carlos García Agraz a filminlatino.mx
* ↑ Carlos García Agraz a escritores.cinemexicano.unam.mx
* ↑ Designan a Carlos García Agraz como Director General de Estudios Churubusco Azteca S.A. de C.V, al web del govern mexicà
* ↑ Carlos García Agraz Arxivat 2019-11-28 a Wayback Machine. al web del FICM
# West Cape May

West Cape May és una població dels Estats Units a l'estat de Nova Jersey. Segons el cens del 2006 tenia 1.007 habitants.

## Demografia

Segons el cens del 2000, West Cape May tenia 1.095 habitants, 507 habitatges, i 302 famílies. La densitat de població era de 355,3 habitants/km².
Dels 507 habitatges en un 21,1% hi vivien nens de menys de 18 anys, en un 44,2% hi vivien parelles casades, en un 11,2% dones solteres, i en un 40,4% no eren unitats familiars. En el 35,1% dels habitatges hi vivien persones soles el 17,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 2,8.
Per edats la població es repartia de la següent manera: un 19,6% tenia menys de 18 anys, un 3,6% entre 18 i 24, un 23,7% entre 25 i 44, un 28,7% de 45 a 60 i un 24,4% 65 anys o més.
L'edat mediana era de 46 anys. Per cada 100 dones de 18 o més anys hi havia 88,4 homes.
La renda mediana per habitatge era de 37.500 $ i la renda mediana per família de 47.031 $. Els homes tenien una renda mediana de 36.375 $ mentre que les dones 29.583 $. La renda per capita de la població era de 25.663 $. Aproximadament el 4,7% de les famílies i el 7,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- West Cape May». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- West Cape May». American Fact Finder. Oficina del Cens dels Estats Units, 12-01-2010.
# Pere Tur i Palau

Pere Tur i Palau (Eivissa, 1851 - Madrid, 1907) fou un militar, advocat i polític eivissenc, diputat a les Corts Espanyoles durant la restauració borbònica, pertanyent a una família de la noblesa d'Eivissa.

## Biografia

Llicenciat en dret, treballà com a assessor jurídic de la Comandància de Marina i Cadet de l'Armada Espanyola per Reial Gràcia. Cap del Partit Conservador a Eivissa, fou elegit diputat per aquesta circumscripció a les eleccions generals espanyoles de 1899 i 1903. Fou germà del polític eivissenc, i també diputat a Corts Lluís Tur i Palau i del General Joan Tur i Palau. Fill il·lustre d'Eivissa té un carrer a Dalt Vila (Eivissa) en la seva antiga casa familiar, avui conguda com Casa Tur de Montis.

## Referències

* ↑ Pere Tur, al web de l'ajuntament d'Eivissa
* ↑ Fitxa del Congrés dels Diputats
3. A .H .N. Seccion Ordenes Militares, expte del Caballero de Calatrava Don Juan Tur y Vidal, Palau y Villalonga.
# Middletown (Rhode Island)

Middletown és una població dels Estats Units a l'estat de Rhode Island. Segons el cens del 2000 tenia 17.334 habitants.

## Demografia

Segons el cens del 2000, Middletown tenia 17.334 habitants, 6.993 habitatges, i 4.643 famílies. La densitat de població era de 515,6 habitants per km².
Dels 6.993 habitatges en un 32,9% hi vivien nens de menys de 18 anys, en un 53,9% hi vivien parelles casades, en un 9,8% dones solteres, i en un 33,6% no eren unitats familiars. En el 28,7% dels habitatges hi vivien persones soles el 10,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 3,01.
Per edats la població es repartia de la següent manera: un 25% tenia menys de 18 anys, un 6,6% entre 18 i 24, un 30,9% entre 25 i 44, un 22,6% de 45 a 60 i un 14,9% 65 anys o més.
L'edat mediana era de 38 anys. Per cada 100 dones de 18 o més anys hi havia 89,7 homes.
La renda mediana per habitatge era de 51.075 $ i la renda mediana per família de 57.322 $. Els homes tenien una renda mediana de 41.778 $ mentre que les dones 27.229 $. La renda per capita de la població era de 25.857 $. Aproximadament el 3,7% de les famílies i el 5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Middletown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 11 agost 2010].
* ↑ «Geographic Comparison Table- Middletown». American Fact Finder. Oficina del Cens dels Estats Units, 12-01-2010.